Príloha k Zmluve o dielo

Špecifikácia predmetu zákazky 
pre zákazku s názvom:
Spracovanie komplexného energetického auditu (ďalej len KEA) 
Časť A. Komplexný energetický audit administratívneho objektu „Magistrát – 
             Mesto Košice“, Tr. SNP 48/A, Košice. 
Časť B. Komplexný energetický audit administratívneho objektu „Správa 
	 	   mestskej zelene“, Rastislavova ul. 79, Košice 
A.	Určenie špecifického účelu použitia  KEA
-	Účelom komplexného energetického auditu  je zhodnotenie súčasného stavu budovy a jej energetickej náročnosti. Výsledkom KEA bude návrh opatrení, ktoré budú viesť k zníženiu energetickej náročnosti, vyčísleniu predpokladaných investičných nákladov, vyčísleniu ekonomického prínosu energetických úspor a vyčísleniu návratnosti investičných nákladov.
-	 Navrhnuté opatrenia na úsporu energie by mali byť nad rámec splnenia minimálnych požiadaviek na energetickú hospodárnosť budov, podľa všeobecne platných právnych predpisov tak, aby sa spotreba energie znížila na úroveň nízkoenergetických budov.
-	KEA bude hlavným podkladom pre vypracovanie žiadosti o nenávratný finančný príspevok v pripravovanej výzve Operačného programu Kvalita životného prostredia pre Prioritnú os 4 Energeticky efektívne nízkouhlíkové hospodárstvo vo všetkých sektoroch, Špecifický cieľ 4.2.1 Zníženie spotreby energie pri prevádzke verejných budov, aktivita A Zníženie energetickej náročnosti verejných budov. 

B.	Požiadavky na spracovanie KEA

Energetický audit má byť spracovaný odborne spôsobilou osobou minimálne v rozsahu uvedenom v prílohe č. VI smernice 2012/27/EÚ a podľa požiadaviek stanovených aktuálnou platnou legislatívou. 
C.	Minimálne požiadavky na obsah KEA

1.	Tepelná ochrana budov – posúdenie stavebných konštrukcií a návrh opatrení
2.	Ústredné vykurovanie – posúdenie skutkového stavu a návrh opatrení, zohľadnenie najnovších termodynamických metód pre dosiahnutie max. potenciálu úspor a ich skutočné, reálne dosiahnutie (vykurovací systém musí byť schopný využiť tepelné zisky, ktoré sú výsledkom napr. stavebných opatrení)
3.	Vetranie a klimatizácia – posúdenie skutkového stavu a návrh opatrení, využitie systémov tzv. spätného získania tepla
4.	Zdravotechnické inštalácie – posúdenie skutkového stavu a návrh opatrení, termické vyregulovanie rozvodov teplej vody a cirkulácie, posúdenie tepelných izolácií a technického stavu rozvodov. 
5.	Chladenie – posúdenie skutkového stavu a návrh opatrení.
6.	Osvetlenie – posúdenie skutkového stavu a návrh opatrení.
7.	Termovízne zameranie objektu a jeho technických zariadení, merania – t.z. exteriérová a interiérová termovízia. (premeranie koncentrácie CO2 v priestoroch, meranie intenzity osvetlenia luxmetrom, premeranie prietokov vody v rozvodoch vykurovania/chladenia príložným ultrazvukovým prietokometrom, kontrola nastavenia prvkov vzduchotechnických zariadení)

D.	Výstup z KEA

I.	Popis zistení
II.	Popis odporúčaní
III.	Špecializované časti
IV.	Schémy
V.	Výsledky meraní – protokoly o meraniach
VI.	Závery
VII.	Prílohy

Výstupy je potrebné dodať v tlačenej aj elektronickej verzii na CD nosiči v počte troch kusov v každej verzii.

E.	Spracovateľovi budú poskytnuté podklady k spracovaniu KEA

1.	Skutočne namerané spotreby energie (elektrina, teplo, plyn, teplá voda) a platby za posledné tri roky
2.	Stavebné dokumentácie (projekt skutkového vyhotovenia)
3.	Projekt vykurovania a prípravy teplej vody
4.	Projekt osvetlenia (elektroinštalácie)
5.	Počet užívateľov budovy a účel využitia objektu
6.	Obhliadky budovy (technický stav budovy a jej zariadení, prevádzka a údržba budovy, užívateľské správanie).

Základné informácie (výmera, vykonané opatrenia na zateplenie energetickej efektívnosti budov, zdroje tepla a iné informácie) o jednotlivých objektoch sú k dispozícií v prílohe A a B tohto dokumentu. 

Príloha A: Dotazník Slovenskej energetickej a inovačnej agentúry budova MMK
Príloha B: Dotazník Slovenskej energetickej a inovačnej agentúry budova SMSZ